stanford-oval/wikipedia huggingface dataset:
אלכסה דייוויס
הערות שוליים

↑  Kathryn Williams (12 במרץ 2015). "Raised in Rhyl, up and coming actress in new Channel4 comedy - Wales Online". Wales Online. נבדק ב-17 בספטמבר 2015. {{cite web}}:  (עזרה)
| --- | --- |
בקרת זהויות :  BnF: cb17820397z (data)  ISNI: 0000 0004 7555 4702  LCCN: no2018107558  MusicBrainz: 762efc6e-bd48-4592-907d-079d70727c20  VIAF: 11156563464223241090   WorldCat (עם VIAF): 11156563464223241090 
ערך זה הוא קצרמרבנושא אישים ובנושא קולנוע. אתם מוזמנים לתרום לוויקיפדיה ו.
איריס נשר

איריס נשר
איריס נשר (נולדה בשנת 1966) היא צלמת, פסלת וקרמיקאית ישראלית.
ביוגרפיה

איריס נשר נולדה במילאנו, איטליה. גדלה בתל אביב ולמדה ב-School of Visual Arts (אנ') בניו יורק וב-CalArts (אנ'). לאחר נישואיה לבמאי הקולנוע אבי נשר, עברה לגור ולעבוד בלוס אנג'לס. בשנת 2002 חזרה נשר לישראל. ב-1996 נולדה בתם, תום, שחקנית, יוצרת ועיתונאית לשעבר בחדשות 13. ב-2001 נולד בנם ארי. בספטמבר 2018 נהרג ארי לאחר שנפגע בתאונת פגע וברח בשדרות רוקח בתל אביב בה היה מעורב יצחק אספה. איבריו נתרמו להשתלה, והושתלו בחמישה אנשים.
תערוכות יחיד

2007 – "מחוסמת" – גלריה רוזנפלד, תל אביב
2010 – "בחדרי חושך" – מוזאון לאמנות ישראלית, רמת גן
2012 – "כניסה" – המוזאון לאמנות ישראלי, רמת גן
2019 – "מחוץ לזמן" – מוזיאון הרצליה לאמנות עכשווית, ישראל
2022 – "MATERIA" – נומס פאונדיישן, רומא, איטליה
תערוכות

המיצב "כלים שבורים" הוצג ב-2023 בביאנלה לאמנויות ועיצוב במוזיאון ארץ ישראל.
הערות שוליים

↑  תום נשר, במיזם "אישים" לתיעוד היצירה הישראלית
↑  ערן סויסה, תום נשר מצטרפת לחדשות 13, באתר ישראל היום, ‏15 בדצמבר 2020
↑  ארי נשר, במיזם "אישים" לתיעוד היצירה הישראלית
↑  רועי רובינשטיין ואיתי שיקמן, מת הנער שנדרס בפגע וברח בת"א: "ברגעיו האחרונים חגגו לו יום הולדת", באתר ynet, 27 בספטמבר 2018
↑  רויטל בלומנפלד‏, כמו מבצע צבאי: כך התנהל מרתון השתלות איבריו של ארי נשר, באתר וואלה, 30 בספטמבר 2018
↑  אניה בוקשטיין כפותה ועירומה, באתר הארץ, 24 במרץ 2007
↑  חגית פלג רותם, ‏איריס נשר, באתר גלובס, 27 במרץ 2007
↑  שלו עמיחי, ספרות מתפשטת, לא מופשטת, באתר ynet, 18 ביולי 2010
↑  אהרונסון מאיר, יחידה אחת מושלמת שאינה ניתנת לפירוק, איריס נשר-בחדרי החושך, מוזיאון לאמנות ישראלית-רמת גן: בהוצאת כנרת, זמורה-ביתן, דביר, 2010
↑  אהרונסון מאיר, מה דחוף לך? המקבילה במילים פשוטות למושג 'הספר האחרון', איריס נשר-כניסה, המוזיאון לאמנות ישראלית רמת גן, 2012, עמ' 7
↑  דגן נילי, ספוטלייט- איריס נשר, ‏17 באוגוסט 2015
↑  כניסה - איריס נשר, באתר הספרייה הלאומית
↑  איה לוריא, קטלוג התערוכה, זמן דיוקן (קטלוג מערך התערוכות במוזאון), מוזאון הרצליה לאמנות עכשווית, עמ' 37–38
↑  טקסט מקוצר, איריס נשר, באתר www.herzliyamuseum.co.il
1 2 3 4  יוליה פריליק-ניב, איריס נשר יצרה מתוך השבר האישי והלאומי סדרת צלחות שמוגשות רק במסעדה אחת, באתר ynet, 4 בינואר 2024
↑  קרן צוריאל הררי, "אני פותרת לעצמי את החלומות", באתר כלכליסט, 4 באפריל 2017
אינו טאמברג

| --- | --- |
אין תמונה חופשית
 לידה:  27 במאי 1930 אסטוניה טאלין, אסטוניה 
 פטירה:  24 בדצמבר 2010 (בגיל 80) אסטוניה טאלין, אסטוניה 
 מקום קבורה:  Metsakalmistu 
 מוקד פעילות:  אסטוניה, ברית המועצות 
 מקום לימודים:  האקדמיה האסטונית למוזיקה ותיאטרון
 סוגה:  אופרה, סימפוניה 
 שפה מועדפת:  אסטונית 
 כלי נגינה:  פסנתר 
 פרסים והוקרה:  מדליית זהב בפסטיבל מוזיקה בינלאומי שהתקיים במוסקבה
 פרופיל ב-IMDb
 
אינו טאמברג (באסטונית: Eino Tamberg;‏ 27 במאי 1930 - 24 בדצמבר 2010) היה מלחין אסטוני. יצירותיו מבוצעות במדינות רבות בעולם. הלחין אופרות, ארבע סימפוניות, ומספר קונצ'רטים. לימד קומפוזיציה במשך עשרות שנים באקדמיה האסטונית למוזיקה ותיאטרון. נחשב לגדול המוזיקאים האסטונים.
ביוגרפיה

טאמברג נולד בשנת 1930 בטאלין. הוא למד קומפוזיציה באקדמיה האסטונית למוזיקה ותיאטרון, וסיים שם את לימודיו בשנת 1953. הוא עבד כמנהל מוזיקלי בתיאטרון הדרמה של טאלין מ-1952 וכטכנאי קול ברדיו האסטוני בשנים 1953-1957. כמלחין, הוא נודע לראשונה עם ספר השירים שלו שיצא בשנת 1955, Viis romanssi Sándor Petöfi luulele (חמישה רומנים לשירתו של שנדור פטפי) ועם הקונצ'רטו גרוסו שלו, שיצא בשנת 1956, שבגינו זכה במדליית זהב בפסטיבל מוזיקה בינלאומי שהתקיים במוסקבה.
הוא נודע יותר מחוץ לאסטוניה משנת 1960 בערך.
הוא כתב מוזיקה למגוון רחב של ז'אנרים, אך במיוחד מוזיקה לתיאטרון ולסימפוניות.
בשנת 1968 החל ללמד באקדמיה האסטונית למוזיקה ותיאטרון, שם מונה לפרופסור בשנת 1983.
בשנים 1997 ו-1998 הוא עבד כמלחין בתזמורת הסימפונית הלאומית של אסטוניה.
בשנת 2007, הוענק לו פרס התרבות של אסטוניה, על הישגי חייו.
טאמברג נפטר בשנת 2010 בעיר הולדתו ומגוריו, טאלין.
יצירות

טאמברג היה מהמלחינים החשובים ביותר של הנאו-קלאסיציזם במוזיקה האסטונית, אם כי יצירותיו המאוחרות יותר היו בסגנון אקספרסיוניסטי.
היצירות הבולטות של טמאברג הן הבלט ג'ואנה טנטטה (1971) והקונצ'רטו לחצוצרה מס 1' (1972). הקונצ'רטו לחצוצרה הועלה לא רק באירופה, אלא גם בסינגפור ובהונג קונג.
טאמברג כתב גם ארבע סימפוניות.
האופרה השנייה שלו, סיראנו דה ברגראק, הועלתה בהופעת בכורה בשנת 1976.
בסך הכל, טאמברג יצר 18 יצירות.
הערות שוליים

1 2 3 4 5 6  Art Media Agency OÜ http://www.artmedia.ee, Composer Eino Tamberg deceased, www.emic.ee
↑  Art Media Agency OÜ http://www.artmedia.ee, Eino Tamberg 75, www.emic.ee
| --- | --- |
בקרת זהויות :  NLI: 987007420499605171  PLWABN: 9810653834705606  BnF: cb140036510 (data)  GND: 134536134  ISNI: 0000 0001 1476 6988  LCCN: n83125395  MusicBrainz: 1f9b63c8-0190-4d8e-9432-ae1bec4a92f3  NKC: xx0064051  NTA: 097389595  SELIBR: 341405  SNAC: w64f4rr1  VIAF: 85715803   WorldCat (עם VIAF): 85715803
אמילקר ברבאיי

אמילקר ברבאיי (בפורטוגזית: Amílcar Barbuy; ‏29 במרץ 1893 – 24 באוגוסט 1965) היה כדורגלן ומאמן איטלקי-ברזילאי, ששיחק בעמדת הקשר האחורי.
קריירה

עבור כמה מאוהדי קורינתיאנס הוותיקים, אמילקר היה הכדורגלן הברזילאי השני הכי מוכשר, רק אחרי פלה. חוזקותיו על המגרש היו יכולת התיקול, קריאת המשחק, בעיטות חזקות ומסירות ארוכות נהדרות.
חוץ מקורינתיאנס הוא גם שיחק במדי פלמיירס ולאציו האיטלקית, ובכך הפך לכדורגלן הברזילאי הראשון בליגה האיטלקית. אמילקר הגיע ללאציו לעונת 1931/1932 תחת התפקיד שחקן-מאמן.
בגיל 38 אמילקר הפך לכדורגלן המבוגר ביותר לערוך הופעת בכורה בליגה האיטלקית בשנת 1932, שיא שנשבר רק בשנת 2016 על ידי מאוריציו פוגליסי, שעשה זאת בגיל 39. משחק זה היה גם האחרון שלו בקריירה.
אמילקר הפך לשחקן קורינתיאנס הראשון אי פעם לשחק במדי נבחרת ברזיל, בה ערך 19 הופעות וכבש 5 שערים. הוא השתתף בטורניר הקופה אמריקה הראשון בשנת 1916, ולאחר מכן גם זכה עמה בטורניר פעמיים בשנים 1919 ו-1922.
תארים

אליפות סאו פאולו (3): 1914, 1916, 1922
אליפות סאו פאולו (2): 1926, 1927
קופה אמריקה (2): 1919, 1922
אלכסה טרזיץ'

אלכסה טרזיץ' (בסרבית: Алекса Терзић; נולד ב-17 באוגוסט 1999 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת המגן השמאלי בקבוצת רד בול זלצבורג ובנבחרת סרביה.
קריירת מועדונים

טרזיץ' גדל במחלקות הנוער של מלאדנובאץ ושל הכוכב האדום בלגרד. ב-20 ביולי 2018 ערך את הופעת הבכורה שלו בקבוצה הבוגרת של הכוכב האדום בלגרד, בניצחון 3-0 על דינמו ורנייה במסגרת המחזור הראשון בליגת העל הסרבית לעונת 2018/2019. בסך הכל ערך שתי הופעות ליגה במדי המועדון.
ב-13 ביוני 2019 חתם טרזיץ' בפיורטינה מהסרייה א'. ב-18 באוגוסט ערך את הופעת הבכורה שלו במועדון, בניצחון 3-1 על מונצה במסגרת הסיבוב השלישי של קופה איטליה לעונת 2019/2020. ב-29 ביולי 2020 ערך את הופעת הבכורה שלו בליגה, בניצחון 4-0 על בולוניה 1909 במסגרת המחזור ה-37 לעונת 2019/2020. בסך הכל ערך שתי הופעות ליגה בעונה זו.
ב-1 בספטמבר 2020 הושאל טרזיץ' למשך עונה אחת לאמפולי מהסרייה ב'. ב-26 בספטמבר ערך את הופעת הבכורה שלו במועדון, בניצחון 2-0 על פרוזינונה במסגרת המחזור הראשון בליגה לעונת 2020/2021. בסך הכל ערך טרזיץ' 21 הופעות ליגה במהלך תקופת ההשאלה, ובסופה חזר לפיורנטינה.
ב-23 ביולי 2023 חתם ברד בול זלצבורג אליה עבר תמורת 5 מיליון אירו.
קריירה בינלאומית

ב-7 ביוני 2021 ערך טרזיץ' את הופעת הבכורה שלו בנבחרת סרביה, בתיקו 1-1 נגד נבחרת ג'מייקה במשחק ידידות.
תארים

אליפות סרביה (1): 2018/2019
הערות שוליים

↑  UFFICIALE: Fiorentina, ingaggiato il classe '99 Terzic באתר Tuto Mercato Web, ‏ 13 ביוני 2019 (באיטלקית)
↑  "UFFICIALE: Empoli, presi Zurkowski e Terzic in prestito dalla Fiorentina באתר Tuto Mercato Web, ‏ 1 בספטמבר 2020 (באיטלקית)
אורניתופסיס

| אורניתופסיס |
| --- | --- |
 חוליה של Ornithopsis hulkei
תקופה
קרטיקון תחתון 125 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אורניתופסיס
מין:: Ornithopsis hulkei'
שם מדעי
 Ornithopsis

אורניתופסיס (שם מדעי: Ornithopsis; משמעות שמו: "דמוי-עוף") הוא סוג של דינוזאור זאורופודי שחי באנגליה בקרטיקון התחתון שלפני 125 מיליון שנה. מאובני היצור נמצאו ב-1870 ונחקרו בידי החוקר הבריטי הארי גובייר סיילי. בסוג נמצא מין אחד (O. hulkei) ומין נוסף (O. eucamerotus) נחשב כיום לטקסון מוטל בספק. מינים נוספים ששויכו לסוג זה משויכים כיום לסוג צטיוזאורוס שחי בתקופה אחרת.
מחקר

היצור שהתגלה נחשב בידי החוקר סיילי ליצור מקשר בין עופות לפטרוזאורים ודינוזאורים. החוקר ריצ'רד אוון, בן תקופתו שלל את הרעיון. במקום הוא איחד את השלד עם רבע שלד של איגואנודון ויצר את הסוג בותריוספונדילוס שכיום נחשב ללא רלוונטי. מאובנים אחרים הוא החשיב לחלק מהסוג Chondrosteosaurus.
ב-1887 סברו כמה חוקרים שמבנה החוליות שלהם דומה מאוד לחוליות של צטיוזאורוס ושל צטיוזאוריסקוס וסיווגו אותם בשם זה. בהמשך הם הופרדו לסוג עצמאי.
יצור זה שנותרו ממנו רק החוליות משוער שהגיע לאורך 15 עד 20 מטר. העצמות שלו דקות מאוד יחסית בצורה שמזכירה עופות, אך אין לו קשר לעופות.
אלסה הוסק

| --- | --- |

 לידה:  7 בנובמבר 1988 (בת 35) סטוקהולם, שוודיה
 שם לידה:  אלסה אנה סופי הוסק
 מדינה:  שוודיה
 השכלה:  גימנסיית אנסקילדה
 תקופת הפעילות:  מ-2001
 מקצוע:  דוגמנית
 מעסיק:  שוודיה 
 בן זוג:  טום דאלי (2015–הווה)
 אתר רשמי
 
אלסה אנה סופי הוסק (באנגלית: Elsa Anna Sofie Hosk; נולד ב-7 בנובמבר 1988) היא דוגמנית שוודית. היא השתתפה בתצוגת האופנה של ויקטוריה'ס סיקרט מספר פעמים והפכה למלאכית של המותג. במהלך הקריירה שלה השתתפה בקמפיינים של חברות כמו דולצ'ה וגבאנה, דיור, H&M ואונגרו. היא דגמנה עבור ויקטוריה'ס סיקרט, והופיעה בתצוגת האופנה השנתית של המותג בין השנים 2011 ל-2018. היא הופיעה גם בקמפיינים נלווים של המותג וב-PINK בפרט.
בשנת 2015 הוכרזה כאחת מ-10 המלאכיות החדשות של ויקטוריה'ס סיקרט. היא גם שיחקה כדורסל מקצועי בשוודיה.
קריירת דוגמנות

הוסק נולדה ב-7 בנובמבר 1988, בסטוקהולם. כשגדלה בשוודיה הציעו להוסק לדגמן במהלך התיכון לאחר שאביה הגיש סט צילומים לסוכנויות דוגמנות שונות בשוודיה כשהייתה בת 13; היא החלה לדגמן בגיל 14. היא דגמנה במהלך התיכון אך החליטה להתרכז בעיקר בלימודים במקום זאת. לאחר שסיימה את לימודיה החליטה להמשיך בקריירה בליגה השוודית לנשים בכדורסל. הוסק טענה כי רמת המשחק בליגת הכדורסל המקצוענית בשוודיה לא הייתה תואמת ל-WNBA, וכי העניין בספורט לא היה גדול בשוודיה כמו בארצות הברית. בסופו של דבר היא נטשה את תחום הכדורסל המקצועי לצורך דוגמנות, וטענה שהקפדנות העזה של תרגולים ונסיעות שהיו כרוכות בלימודי הכדורסל שלה, סייעו לה בעולם הדוגמנות.
לאחר ששיחקה כדורסל מקצועי במשך שנתיים, היא החלה לקבל הצעות עבודה רבות ועד מהרה עברה לניו יורק כדי להתחיל לדגמן במשרה מלאה. כמה מבקרים שיערו שעבודתה עם ויקטוריה'ס סיקרט היא שהובילה אותה להצליח בעולם האופנה, אך הוסק טענה שזה בזכות עבודתה עם הצלמת אלן פון אונרט בקמפיינים ל-Guess. היא מדורגת במקום ה-15 ברשימת "הדוגמניות הסקסיות ביותר" שפורסמה על ידי models.com. היא פתחה את תצוגת האופנה של ויקטוריה'ס סיקרט בשנת 2016 ולבשה את תלבושת סברובסקי בשנת 2017. היא נבחרה ללבוש את חזיית "מלאך החלום" בתצוגת האופנה של ויקטוריה'ס סיקרט שהתקיימה בניו יורק ב-8 בנובמבר 2018. החזייה עוצבה על ידי אטלייה סברובסקי ושווייה הוערך במיליון דולר.
היא דגמנה עבור מעצבים כמו ורסצ'ה, דיור, ז'אן-פול גוטייה, קלווין קליין, מייקל קורס, מיו מיו, מקס מארה ודולצ'ה וגבאנה.
חיים אישיים

הוסק היא בתם של פול ומרג'ה; אביה ממוצג שוודי בעוד אמה ממוצא פיני. יש לה שני אחים. בת דודה שלה, אליס הרבסט, היא דוגמנית גם כן. הרבסט זכתה בתחרות הטלוויזיה של "הטופ מודל הבאה" בשוודיה בשנת 2012. הוסק פעלה לתמיכה בארגון נגד סחר בבני אדם, FAIR Girls. בשנת 2013 פורסמו בכלי התקשורת מאמרים על דמיונה לאלזה מ"לשבור את הקרח", אך זו הכחישה כל קשר.
מאז תחילת 2015 היא במערכת יחסים עם איש העסקים בריטי טום דאלי. בתם נולדה ב-11 בפברואר 2021.
הערות שוליים

↑  Victoria's Secret Angel Elsa Hosk reflects on 10 years of sobriety: 'I'm an alcoholic and I can never forget that', independent (באנגלית)
1 2  Metro Mode – Mode, skönhet, hälsa och inredning, metromode.se (ב־)
1 2 3  Elsa Hosk, Cafe.se, ‏2008-10-28 (בשוודית)
↑  The Victoria's Secret Show By The Numbers (DETAILS) | Global Grind, web.archive.org, ‏2012-04-03
↑  Ashley Lutz, Meet the 10 new Victoria's Secret 'angels' who will help the brand make billions, Business Insider (באנגלית אמריקאית)
1 2  Hayley Phelan, Meet Victoria's Secret Newbie/Ex-Professional Basketball Player Elsa Hosk, Fashionista (באנגלית)
↑  Victoria’s Secret Model, Elsa Hosk, Was a Former Professional Basketball Player, International Business Times, ‏2011-11-30
↑  Maribel Molina, Where Victoria's Secret models were born, mySA, ‏2015-02-27 (באנגלית אמריקאית)
↑  Victoria's Secret fashion show: Model Elsa Hosk played pro basketball…, archive.is, ‏2016-12-27
↑  MODELS.com's Top Sexiest Models, models.com
↑  See Elsa Hosk's Victoria's Secret Swarovski Outfit, InStyle (באנגלית)
↑  Elsa Hosk to Wear $1 Million Victoria's Secret Fantasy Bra, E! Online, ‏2018-11-05
↑  Spektra (2012-04-11). "Alice vann "Top model"". Svenska Dagbladet (בשוודית). ISSN 1101-2412. נבדק ב-2021-07-06.
↑  Victoria’s Secret Angel Elsa Hosk: “Frozen Wasn’t Based On Me!” | MTV UK, www.mtv.co.uk (באנגלית)
↑  New Victoria's Secret angel Elsa Hosk: 10 facts about the model | PHOTOS | Fashi, web.archive.org, ‏2017-08-23
↑  Elsa Hosk Will Be Victoria's Secret's Next Angel, Plus 5 Reasons Why We Think She's Earned Her Wings, Bustle (באנגלית)
↑  Bianca Betancourt, Model Elsa Hosk Shares That She's Expecting a Baby Girl, Harper's BAZAAR, ‏2020-10-05 (באנגלית אמריקאית)
↑  Bianca Betancourt, Elsa Hosk Welcomes Her First Child and Shares Their First Adorable Photo Together, Harper's BAZAAR, ‏2021-02-12 (באנגלית אמריקאית)
| --- | --- |
בקרת זהויות :  GND: 1290659257  VIAF: 1861168596753630450003   WorldCat (עם VIAF): 1861168596753630450003
אימון במנח תלוי

אימון מנח תלוי בו רצועת TRX קשורה לעץ בפארק הירקון. האימון כולל כיפוף מרפקים ועבודה על השריר הדו-ראשי.
אימון מנח תלוי בו רצועת TRX קשורה לעץ בפארק הירקון. אימון spike הכולל עבודה על שרירי בטן ושרירים מייצבים.
אימון במנח תלוי (באנגלית: Suspension training) היא שיטת אימון כוח באמצעות רצועה התלויה על עצם כלשהו.
השיטה פותחה על ידי רנדי הטריק, בוגר יחידת הקומנדו הימי האמריקאי, אריות הים, אשר חיפש דרך לשמור על כושר גופני מחוץ לחדר כושר. בעקבות כך פיתח את רצועת ה-TRX‏ (Total-Body Resistance Exercise - אימון התנגדות לכל הגוף) ותרגילים העובדים על כלל שרירי הגוף. הרצועה נקשרת לעצם כלשהו (עץ, עמוד וכדומה) והמתאמן מפעיל כוח כנגדה. אורך הרצועה הוא 2.5 מטרים, היא מתפצלת לשניים ומשקלה 810 גרם.
עבודת המתאמן היא כנגד משקל גופו ובעת האימון פועלים מספר שרירים בו זמנית. התרגילים נעשים במטרה לפתח כוח, שיווי משקל ויציבות בו זמנית. בשל הפעלה של מספר קבוצות שרירים בו זמנית, מאפשרת הרצועה שרפה רבה של קלוריות תוך עיצוב וחיטוב הגוף, בזמן קצר יחסית. עבודת המתאמן היא בעיקר על שרירי הליבה (שרירי בטן, גב ורצפת אגן).
אמילקר סוג G

| --- | --- |

 מאפיינים כלליים
 יצרן:  Amilcar
 שנות ייצור:  1926–1927
 הרכבה:  צרפת צרפת
 מודל קודם:  Amilcar Type L
 מודל אחריו:  Amilcar Serie M
 משקל:  1,000 ק"ג
 בסיס גלגלים:  2,675 מ"מ
 מפרט טכני
 מנוע:  4 צילינדרים, בטור, 1244 סמ"ק, המפיק 27 כ"ס
 מהירות מרבית:  100-110 קמ"ש
אמילקר סוג G (בצרפתית: Amilcar Type G) היא מכונית בתצורות סדאן, קבריולה וקופה, מתוצרת יצרנית הרכב הצרפתית "אמילקר" אשר יוצרה בין השנים 1926–1927.
סך הכול יוצרו 2,500 יחידות.
לקריאה נוספת

אמילקר סוג G - תמונה
הערות שוליים

↑  אמילקר סוג G
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
אמילקר CS

| --- | --- |

Amilcar CS
 מאפיינים כלליים
 יצרן:  Amilcar
 שנות ייצור:  1922–1925
 הרכבה:  צרפת צרפת
 מודל אחריו:  אמילקר CGSS
 משקל:  380 ק"ג
 בסיס גלגלים:  2,320 מ"מ
 מפרט טכני
 מנוע:  4 צילינדרים, בטור, 903 סמ"ק  4 צילינדרים, בטור, 980 סמ"ק  4 צילינדרים, בטור, 1,003 סמ"ק המפיק 25 כ"ס
 הילוכים:  תמסורת ידנית - 3 מהירויות
 מהירות מרבית:  100קמ"ש
אמילקר CS (בצרפתית: Amilcar CS) היא מכונית ספורט, בעלת 2 מושבים, בסגנון טורפדו, בתצורת רודסטר, מתוצרת יצרנית הרכב הצרפתית "אמילקר" אשר יוצרה בין השנים 1922–1925.
סך הכול יוצרו 1,400 יחידות.
תמונות

אמילקר CS שנת 1922
אמילקר CS
הערות שוליים

↑  אמילקר CS  Amilcar CS - Historics at Brooklands
אמילקר CC

| --- | --- |

Amilcar CC
 מאפיינים כלליים
 יצרן:  Amilcar
 שנות ייצור:  1922–1925
 הרכבה:  צרפת צרפת
 מודל אחריו:  Amilcar CGS
 אורך:  3,300 מ"מ
 רוחב:  1,300 מ"מ
 משקל:  350 ק"ג
 בסיס גלגלים:  2,320 מ"מ
 מפרט טכני
 מנוע:  4 צילינדרים, בטור, 903 סמ"ק,  המפיק 17 כ"ס ב-3,000 סל"ד
 הילוכים:  תמסורת ידנית - 3 מהירויות
 מהירות מרבית:  80 קמ"ש
אמילקר CC (בצרפתית Amilcar CC) היא מכונית ספורט שני מושבים, בתצורת קבריולה מתוצרת יצרנית הרכב הצרפתית "אמילקר" שיוצרה בין השנים 1922–1925.
בסך הכול יוצרו כ־5,000 יחידות.
תמונות

אמילקר CC
אמילקר CC
אמילקר CC
אמילקר CC ספורט, שנת 1923
הערות שוליים

↑  אמילקר CC Amilcar CC - Cercle Amilcar
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
אלסה ופרד (סרט, 2014)

| --- | --- |
כרזת הסרט
כרזת הסרט
 מבוסס על:  הסרט "אלסה ופרד" (2005)
 בימוי:  מייקל רדפורד
 הופק בידי:  אדוארד סקסון
 תסריט:  מייקל רדפורד, אנה פאביניאנו
 עריכה:  פיטר בויל
 שחקנים ראשיים:  שירלי מקליין כריסטופר פלאמר
 מוזיקה:  לואיס בקלוב
 צילום:  מייקל מקדונו
 מדינה:  ארצות הברית ארצות הברית
 חברה מפיצה:  Millennium Entertainment
 הקרנת בכורה:  7 במרץ 2014
 משך הקרנה:  94 דקות
 שפת הסרט:  אנגלית
 סוגה:  דרמה קומית, קומדיה רומנטית 
 תקציב:  35 מילון דולר
 הכנסות:  83.6 מיליון דולר
 הכנסות באתר מוג'ו:   elsaandfred2014
 www.elsaandfred.com
 דף הסרט ב־IMDb
 
אלסה ופרד (באנגלית: Elsa & Fred) הוא סרט רומנטי דרמה קומית אמריקאי משנת 2014 בבימויו של מייקל רדפורד, בכיכובם של זוכת פרס אוסקר שירלי מקליין וכריסטופר פלאמר. הסרט מבוסס על סרט ספרדי-ארגנטינאי באותו השם (אנ'), משנת 2005.
העלילה היא על רומן אהבה שמתפתח אצל זוג קשישים בודדים. הסרט צולם בניו אורלינס וברומא והוא סרטו האחרון של ג'ורג' סיגל, אשר משחק בו תפקיד קטן.
בסרט ישנו שחזור בשחור לבן של הסצנה במזרקת טרווי מהסרט לה דולצ'ה ויטה.
תקציר העלילה

פרדריק (פרד) בקרופט (כריסטופר פלאמר) הוא אלמן בן 80, המתגורר בניו אורלינס. אשתו נפטרה שבעה חודשים קודם לכן, ובתו לידיה (מרשה גיי הארדן) החליטה להעבירו לדירה קטנה יותר בבית דירות ושכרה את לאברן (אריקה אלכסנדר) שתטפל בכל מחסורו.
פרד שרוי בדיכאון, צופה כל היום מול הטלוויזיה ומסרב לצאת לפארק למרות המלצת רופאו וידידו ג'ון (ג'ורג' סיגל).
שכנתו הגרושה בת ה-74, אלסה הייז (שירלי מקליין) נפרדה מבעלה מקס (ג'יימס ברולין) ולה שני בנים. הבכור, ריימונד (סקוט באקולה), אדם מבוסס, נשוי ועם ילדה, והשני הוא אלק (רג רוג'רס), צייר שעדיין מחפש את עצמו ואלסה תומכת בו בסתר מהכסף ששולח לה ריימונד.
אלסה מנסה להתקרב לפרד ומספרת לו שקרים: שהיא אלמנה 27 שנים, שיש לה חמישה ילדים ונכדים שהיא צריכה לתמוך בהם. כמו כן מספרת לו שנפגשה בעבר עם פיקאסו שצייר אותה.
אט אט פרד נפתח ומתקרב לאלסה הם מתחילים לצאת, והיא מוצאת חן בעיניו בגלל התנהגותה הילדותית. היא מזמינה אותו למסעדה יוקרתית ומשכנעת אותו לרוץ ממנה לפני שהם משלמים את החשבון. עם הזמן נחשפים השקרים שלה ובעלה הפרוד מזהיר אותו מפניה, אך למרות זאת הקשר ביניהם הולך ומתהדק.
אלסה מספרת לו על חלומה לשחזר את בסצנת המזרקה בסרט לה דולצ'ה ויטה.
היא לא מגלה לו שהיא חולה באי ספיקת כליות ומטופלת בדיאליזה עד שיום אחד הוא עוקב אחריה לבית החולים ומגלה זאת. את הכסף שהבטיח לחתנו (כריס נות') הוא מחליט להשקיע בהגשמת חלומה של אלסה.
הם טסים לרומא ובלילה נכנסת אלסה בשמלה הדומה לזו של אניטה אקברג למזרקת טרווי ומזמינה את פרד (בתפקיד של מרצ'לו מסטרויאני) להיכנס למזרקה ולחבק אותה.
הם חוזרים הביתה ואלסה נפטרת ממחלתה. בנה ריימונד מוסר לפרד מתנה ממנה, הציור שצייר אותה פיקאסו בזמנו.
שחקנים ודמויות

| שם השחקן/ית | שם הדמות | הערות |
| --- | --- | --- |
| שירלי מקליין | אלסה הייז |  |
| כריסטופר פלאמר | פרד בקרופט |  |
| מרשה גיי הארדן | לידיה בקרופט | הסבתא |
| כריס נות' | ג'ק | בעלה של לידיה |
| ג'רד גילמן | מייקל | נכד של פרד |
| סקוט באקולה | ריימונד הייז | בכור של אלסה |
| אריקה אלכסנדר | לאברן | מטפלת |
| רג רוג'רס | אלק הייז | בנה של אלסה |
| ג'ורג' סיגל | ג'ון | רופא וידיד של פרד |
| ג'יימס ברולין | מקס הייס | בעלה של אלסה |
הפקה

הסרט צולם בניו אורלינס. פלאמר ציין כי הוא לא מחשיב את הסרט כרימייק לסרט משנת 2005, וכי ”שירלי, אני ומייקל שכתבנו אותו לגמרי, ולכן אני מחשיב אותו כגרסה בשפה האנגלית לסרט”.
הסצנה ברומא בה מקליין ופלאמר נכנסים למזרקת טרווי צולמה בשחור לבן, על מנת לחקות ולשחזר את הסצנה המקורית מ"לה דולצ'ה ויטה".
הערות שוליים

↑  Miami Film Fest: Plummer & MacLaine Star in 'Elsa & Fred' | Thompson on Hollywood, web.archive.org, ‏2014-10-30
אופטיה

אוֹפָּטִיָה (בקרואטית Opatija; במקור באיטלקית Abbazia; בשתי השפות משמעות המילה היא "מנזר") היא עיר קייט לחופי מפרץ קוורנר בחצי האי איסטריה שבצפון מערב קרואטיה. העיר שוכנת למרגלות הר אוצ'קה (Učka; באיטלקית: Monte Maggiore), כ-13 ק"מ מערבית לרייקה, המגונן עליה מפני הרוחות והיא עשירה בצמחייה. העיר היא אתר נופש בקיץ ובחורף, ועיקר כלכלתה על התיירות.
מקור שמה של העיר במנזר הבנדיקטיני "סן ג'יקומו דלה פרלוקה" (San Giacomo della Preluca) שהוקם בתחילת המאה ה-15 על ידי נזירים בנדיקטינים שנמלטו מפריולי. המנזר נזכר לראשונה ב-1453, וכנסייתו עדיין ניצבת בפארק יעקב הקדוש (Park Svetog Jakova). יעקב הקדוש הוא הקדוש הפטרון של העיר וחגו ביום 25 ביולי.
היסטוריה

האזור יושב באלף ה-1 לפנה"ס על ידי הליבורנים, שבט אילירי, ולאחר מכן על ידי הרומאים שהקימו את קסטרום לאוראנה (Castrum Laureana), כיום רובע לוברן (Lovran). בימי הביניים השתייך שטחה של העיר לשתי ערים שונות – ופרינץ (Veprinac) וקסטב (Kastav) אשר התפתחה לכפר דייגים מוקף חומה (כיום רובע וולוסקו – Volosko).
ב-1844 הקים איג'יניו סקרפה (Iginio Scarpa), מעשירי רייקה, את וילה אנג'ולינה (Villa Angiolina) לזכר אשתו, מקום אליו נהג להזמין חברים ומכרים. כך רכשה אופטיה את מעמדה כאתר נופש ובעיר קמו וילות נוספות אשר היו מקום נופש לעשירי ואצילי אוסטרו-הונגריה. ב-1882 רכשה חברת קו הרכבת הדרום אוסטרי את וילה אנג'ולינה, וב-1884 הקימה את המלון הראשון באופטיה, מלון קוארנרו (כיום מלון קוורנר).
לאחר מלחמת העולם הראשונה עברה העיר לשליטת איטליה. לאחר כניעת איטליה בספטמבר 1943, השתלטו הגרמנים על העיר והאזור. המלחין ממוצא יהודי, מרסל טיברג, נשלח לאושוויץ ונספה שם. ב-1945 נמסרה העיר ליוגוסלביה. למרות קרבתה לרייקה, אופטיה לא הייתה שותפה לתהפוכות הרבות שעברו על האחרונה בין שתי מלחמות העולם, אך מעמדה כמרכז נופש ותיירות נפגע, והחל מתחדש רק בשנות ה-90 של המאה ה-20.
כיום שוב נחשבת אופטיה ליעד נופש בקנה מידה בינלאומי, ותיירים רבים מגיעים אליה דרך שדה התעופה של רייקה על האי קרק. לאורך חופה של העיר נמתחת טיילת (Lungomare) באורך של 12 ק"מ הקרויה על שם פרנץ יוזף. בטיילת, במקום בו ניצב בעבר פסל של "בתולת הים", ניצב מאז 1956 פסל "הנערה עם השחף" שהפך לאחד מסמליה של העיר.
אוכלוסייה

בשנת 2001 התגוררו בעיר 7,850, ויחד עם השכונות המקיפות אותה מנתה אוכלוסיית אופטיה סך כולל של 12,719. רוב התושבים כיום הם קרואטים, ולמרות עזיבה של חלק מהאוכלוסייה האיטלקית לאחר מלחמת העולם השנייה, עדיין מתגוררים בה כ-600 איטלקים. בעיר מתגוררים גם מיעוטים סלובנים, סרבים, מקדונים, אלבנים ואחרים.
הקהילה היהודית

באוֹפָּטִיָה התגוררה קהילה יהודית קטנה אשר נוסדה בשלהי המאה ה-19 ובעיר נמנו 70 יהודים. בני הקהילה עסקו במסחר ומקצתם היו בעלי מקצועות חופשיים. ב-1912 הוקם בית העלמין של הקהילה ובראשית המאה ה-21 עדיין עמד על תילו. ב-1930 מנתה הקהילה 100 נפשות. מבחינה הלכתית נסמכה הקהילה על קהילה רייקה ומבחינה מנהלית הייתה מאוגדת תחת איגוד הקהילות היהודיות של איטליה.
בספטמבר 1943, לאחר הסכם שביתת הנשק עם איטליה במלחמת העולם השנייה השתלטו הנאצים על העיר והוחל ברדיפות יהודים. בני הקהילה גורשו למחנות ההשמדה ומחצית מבני הקהילה נרצחו. לאחר המלחמה שבו שרידי הקהילה לאופטיה, אך לא חודשה הפעילות הקהילתית. ב-1955 הוקם גלעד לזכר הנרצחים בשואה בשטח בית העלמין היהודי.
ערים תאומות

איטליה קסטל סן פיטרו טרמה, איטליה
איטליה קארמניולה, איטליה
הונגריה בלטונפירד, הונגריה
סלובניה אילירסקה ביסטריצה, סלובניה
הערות שוליים

↑  בתי עלמין יהודיים בקרואטיה, באתר הקהילה היהודית בזאגרב, אוחזר ב-22 בינואר 2015 (בקרואטית).
↑  הקהילה היהודית באופאטייה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 32-31.
| הריביירה הקרואטית |
| --- | --- | --- |
| ערים | דוברובניק • ספליט • רוביני • רייקה • טרוגיר • זאדאר • אופטיה • פורץ' • פולה • שיבניק |  |
| איים | צרס • קרק • מלייט • ראב • פאג • ויס • לושין • דוגי אוטוק • בראץ' • הוואר • קורצ'ולה • קורנטי |  |
| ערכים אחרים | מפרץ קוורנר • דלמטיה • הים האדריאטי • ולביט • איסטריה • האלפים הדינריים |  |
| --- | --- |
בקרת זהויות :  NLI: 987007555365605171  GND: 4255888-8  ISNI: 0000 0004 0543 1141  LCCN: n84187222  LNB: 000318269  MusicBrainz: 593c56ab-20a7-4914-b5e7-1e51903b768d  NKC: ge520033  VIAF: 150150234   WorldCat (עם VIAF): 150150234